CELEX: 32009D0339
Language: mt
Date: 2009-04-16 00:00:00
Title: 2009/339/KE: Deċiżjoni tal-Kummissjoni tas- 16 ta’ April 2009 li temenda d-Deċiżjoni 2007/589/KE fir-rigward tal-inklużjoni ta’ linji gwida dwar il-monitoraġġ u r-rappurtar tal-emissjonijiet u data dwar it-tunnellati-kilometru mill-attivitajiet tal-avjazzjoni (notifikata taħt id-dokument numru C(2009) 2887) (Test b’relevanza għaż-ŻEE)

23.4.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 103/10
               
            DEĊIŻJONI TAL-KUMMISSJONI
      tas-16 ta’ April 2009
      li temenda d-Deċiżjoni 2007/589/KE fir-rigward tal-inklużjoni ta’ linji gwida dwar il-monitoraġġ u r-rappurtar tal-emissjonijiet u data dwar it-tunnellati-kilometru mill-attivitajiet tal-avjazzjoni
      (notifikata taħt id-dokument numru C(2009) 2887)
      (Test b’relevanza għaż-ŻEE)
      (2009/339/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi skema għall-iskambju ta’ kwoti ta’ emissjonijiet ta’ gassijiet serra ġewwa l-Komunità u li temenda d-Direttiva 96/61/KE (1), u b’mod partikolari l-Artikolu 14(1) tagħha,
      Billi:
      
                  (1)
               
               
                  Id-Direttiva 2008/101/KE tal-Parlament Ewropew u tal-Kunsill tad-19 ta’ Novembru 2008 li temenda d-Direttiva 2003/87/KE sabiex tinkludi l-attivitajiet tal-avjazzjoni fl-iskema għall-iskambju ta’ kwoti tal-emissjonijiet ta’ gassijiet serra ġewwa l-Komunità (2) inkludiet l-attivitajiet tal-avjazzjoni fl-iskema tal-iskambju tal-kwoti tal-emissjonijiet tal-gassijiet serra ġewwa l-Komunità.
               
            
                  (2)
               
               
                  Skont l-Artikolu 14(1) tad-Direttiva 2003/87/KE il-Kummissjoni għandha tadotta linji gwida sabiex tagħmel monitoraġġ u tirrapporta dwar l-emissjonijiet li jirriżultaw mill-attivitajiet tal-avjazzjoni, u għall-monitoraġġ u r-rappurtar tad-data dwar it-tunnellati-kilometru mill-attivitajiet tal-avjazzjoni għal-iskop ta’ applikazzjoni skont l-Artikoli 3e u 3f ta’ dik id-Direttiva.
               
            
                  (3)
               
               
                  L-Istat Membru amministrattiv għandu jiżgura li kull operatur tal-inġenji tal-ajru jippreżenta lill-awtorità kompetenti f’dak l-Istat Membru pjan ta’ monitoraġġ li jistabbilixxi miżuri għall-monitoraġġ u r-rappurtar tal-emissjonijiet annwali u kif ukoll id-data dwar it-tunnellati-kilometru għall-fini ta’ applikazzjoni għal allokazzjoni ta’ konċessjonijiet li għandhom ikunu allokati mingħajr ħlas, u li dawn il-pjanijiet jiġu approvati mill-awtorità kompetenti skont il-linji gwida adottati skont l-Artikolu 14(1) ta’ dik id-Direttiva.
               
            
                  (4)
               
               
                  Id-Deċiżjoni tal-Kummissjoni 2007/589/KE tat-18 ta’ Lulju 2007 li tistabbilixxi linji gwida dwar il-monitoraġġ u r-rappurtar tal-emissjonijiet tal-gassijiet serra skont id-Direttiva 2003/87/KE tal-Parlament Ewropew u tal-Kunsill (3) għandha għalhekk tiġi emendata skont dan.
               
            
                  (5)
               
               
                  Il-miżuri pprovduti f’din id-Deċiżjoni huma skont l-opinjoni tal-Kumitat dwar it-Tibdil fil-Klima msemmi fl-Artikolu 23 tad-Direttiva 2003/87/KE,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2007/589/KE tiġi emendata kif ġej:
      
                  1.
               
               
                  L-Artikolu 1 għandu jinbidel b’dan li ġej:
                  “Artikolu 1
                  Il-linji gwida dwar il-monitoraġġ u r-rappurtar tal-emissjonijiet tal-gassijiet serra mill-attivitajiet elenkati fl-Anness I għad-Direttiva 2003/87/KE, u ta’ attivitajiet inklużi skont l-Artikolu 24(1) ta’ dik id-Direttiva, qedgħin stipulati fl-Annessi I sa XIV ta’ din id-Deċiżjoni. Il-linji gwida għall-monitoraġġ u r-rappurtar tad-data dwar it-tunnellati-kilometru mill-attivitajiet tal-avjazzjoni għall-iskop ta’ applikazzjoni skont l-Artikoli 3e jew 3f tad-Direttiva 2003/87/KE qedgħin stipulati fl-Anness XV.
                  Dawk il-linji gwida huma ibbażati fuq il-prinċipji li qegħdin stipulati fl-Anness IV ta’ dik id-Direttiva.”
               
            
                  2.
               
               
                  Fit-Tabella tal-Annessi, għandhom jiddaħħlu l-entrati li ġejjin:
                  
                              “Annex XIV:
                           
                           Linji gwida speċifiċi għall-attività għad-determinazzjoni tal-emissjonijiet mill-attivitajiet tal-avjazzjoni elenkati fl-Anness I tad-Direttiva 2003/87/KE
                           
                        
                              Annex XV:
                           
                           Linji gwida speċifiċi għall-attività għad-determinazzjoni tad-data dwar it-tunnellati-kilometru mill-attivitajiet tal-avjazzjoni għall-iskop ta’ applikazzjoni skont l-Artikoli 3e u 3f tad-Direttiva 2003/87/KE”.
                           
                        
            
                  3.
               
               
                  L-Anness I għandu jiġi emendat kif stipulat fil-Parti A tal-Anness għal din id-Deċiżjoni.
               
            
                  4.
               
               
                  L-Anness XIV għandu jiżdied kif stipulat fil-Parti B tal-Anness għal din id-Deċiżjoni.
               
            
                  5.
               
               
                  L-Anness XV għandu jiżdied kif stipulat fil-Parti C tal-Anness għal din id-Deċiżjoni.
               
            Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, 16 ta’ April 2009.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 275, 25.10.2003, p. 32.
      
         (2)  ĠU L 8, 13.1.2009, p. 3.
      
         (3)  ĠU L 229, 31.8.2007, p. 1.
      
         ANNESS
         
                     A.
                  
                  
                     L-Anness I għandu jiġi emendat kif ġej:
                     
                                 1.
                              
                              
                                 Fit-Taqsima 1, il-kliem “Annessi II sa XI” jinbidlu bil-kliem “Annessi II sa XI u XIII sa XV”.
                              
                           
                                 2.
                              
                              
                                 It-Taqsima 2 għandha tiġi emendata kif ġej:
                                 
                                             (a)
                                          
                                          
                                             Il-parti introduttorja tinbidel b’dan li ġej:
                                             “Għall-iskopijiet ta’ dan l-Anness u tal-Annessi II sa XV għandhom japplikaw id-definizzjonijiet tad-Direttiva 2003/87/KE. Madankollu, għall-iskopijiet ta’ dan l-Anness, ‘operatur’ tfisser operatur kif irreferut f’punt (f) tal-Artikolu 3 tad-Direttiva 2003/87/KE u l-operatur tal-inġenji tal-ajru kif irreferut f’punt (o) ta’ dak l-Artikolu.”;
                                          
                                       
                                             (b)
                                          
                                          
                                             il-paragrafu 1 jiġi emendat kif ġej:
                                             
                                                         (i)
                                                      
                                                      
                                                         il-punt (c) jinbidel b’dan li ġej:
                                                         
                                                                     “(c)
                                                                  
                                                                  
                                                                     ‘sors tal-emissjoni’ tfisser parti separatament identifikabbli (punt jew proċess) ta’ installazzjoni li minnha joħorġu gassijiet serra relevanti jew, għall-attivitajiet tal-avjazzjoni, inġenju tal-ajru individwali;”
                                                                  
                                                               
                                                   
                                                         (ii)
                                                      
                                                      
                                                         il-punt (e) jinbidel b’dan li ġej:
                                                         
                                                                     “(e)
                                                                  
                                                                  
                                                                     ‘metodoloġija tal-monitoraġġ’ tfisser is-somma tal-approċċi użati minn operatur jew operatur tal-inġenji tal-ajru sabiex jiddetermina l-emissjonijiet ta’ installazzjoni jew attività tal-avjazzjoni partikolari;”
                                                                  
                                                               
                                                   
                                                         (iii)
                                                      
                                                      
                                                         fil-punt (f), il-kelma “installazzjoni” tinbidel bil-kliem “installazzjoni jew operatur tal-inġenji tal-ajru”
                                                      
                                                   
                                                         (iv)
                                                      
                                                      
                                                         il-punt (g) jinbidel b’dan li ġej:
                                                         
                                                                     “(g)
                                                                  
                                                                  
                                                                     ‘livell’ tfisser element speċifiku ta’ metodoloġija sabiex tkun determinata d-data dwar l-attività, il-fatturi tal-emissjonijiet, l-emissjonijiet annwali, il-medja annwali ta’ emissjonijiet fis-siegħa u l-fatturi ta’ ossidazzjoni jew konverżjoni, kif ukoll għat-tagħbija;”
                                                                  
                                                               
                                                   
                                                         (v)
                                                      
                                                      
                                                         il-punt (i) jinbidel b’dan li ġej:
                                                         
                                                                     “(i)
                                                                  
                                                                  
                                                                     ‘perjodu ta’ rappurtar’ ifisser sena tal-kalendarju waħda li matulha l-emissjonijiet jew id-data dwar it-tunnellati-kilometru jridu jiġu mmonitorjati u rrapportati;”
                                                                  
                                                               
                                                   
                                                         (vi)
                                                      
                                                      
                                                         fil-punt (j), il-perjodu fl-aħħar jibidel b’dan li ġej:
                                                         “għall-perjodu ta’ kummerċ tal-attivitajiet tal-avjazzjoni jfisser il-perjodu rreferut fl-Artikolu 3c(1) u (2) ta’ dik id-Direttiva.”
                                                      
                                                   
                                       
                                             (c)
                                          
                                          
                                             fil-paragrafu 2, il-punt (h) jinbidel b’dan li ġej:
                                             
                                                         “(h)
                                                      
                                                      
                                                         ‘karburant kummerċjali standard’ tfisser il-karburanti kummerċjali standard internazzjonali li juru intervall ta’ kunfidenza ta’ 95 % ta’ mhux aktar minn ± 1 % tal-valur kalorifiku speċifikat tagħhom, inkluż iż-żejt tal-gass, iż-żejt tal-karburant ħafif, il-gażolina, iż-żejt tal-lampi, il-pitrolju, l-etan, il-propan, il-butan, il-pitrolju tal-ġett (Jet A1 jew Jet A), il-gażolina tal-ġett (Jet B) u l-gażolina tal-avjazzjoni (AvGas).”
                                                      
                                                   
                                       
                                             (d)
                                          
                                          
                                             Il-paragrafu 4 jiġi emendat kif ġej:
                                             
                                                         (i)
                                                      
                                                      
                                                         l-ewwel sentenza ta’ punt (a) tinbidel b’dan li ġej:
                                                         “Għall-installazzjonijiet jew operaturi tal-inġenji tal-ajru mingħajr dan it-tagħrif storiku, id-data mill-installazzjonijiet rappreżentattivi u l-operaturi tal-inġenji tal-ajru li qed jagħmlu l-istess attivitajiet jew simili jintużaw bħala referenza u mqassma skont il-kapaċità tagħhom.”
                                                      
                                                   
                                                         (ii)
                                                      
                                                      
                                                         il-punt (c) jinbidel b’dan li ġej:
                                                         
                                                                     “(c)
                                                                  
                                                                  
                                                                     ‘flussi tas-sors de minimis’ tfisser grupp ta’ flussi tas-sors minuri magħżula mill-operatur u li flimkien jarmu 1 kilotunnellata ta’ CO2 fossili jew inqas fis-sena, jew li jikkontribwixxu inqas minn 2 % (sa kontribuzzjoni massima totali ta’ 20 kilotunnellata ta’ CO2 fossili kull sena) tal-emissjonijiet totali annwali ta’ CO2 fossili ta’ dik l-installazzjoni jew operatur tal-inġenji tal-ajru qabel jitnaqqas is-CO2 ttrasferit, liema jkun l-ogħla f’termini ta’ emissjonijiet assoluti;”
                                                                  
                                                               
                                                   
                                                         (iii)
                                                      
                                                      
                                                         il-punt (e) jinbidel b’dan li ġej:
                                                         
                                                                     “(e)
                                                                  
                                                                  
                                                                     ‘flussi tas-sors de minimis’ tfisser dawk il-flussi tas-sors magħżula mill-operatur sabiex flimkien joħorġu 5 kilotunnellata ta’ CO2 fossili jew inqas fis-sena jew li jikkontribwixxu inqas minn 10 % (sa kontribuzzjoni massima totali ta’ 100 kilotunnellata ta’ CO2 fossili kull sena), lill-emissjonijiet totali annwali ta’ CO2 fossili ta’ installazzjoni jew operatur tal-inġenji tal-ajru qabel jitnaqqas is-CO2 ttrasferit, liema jkun l-ogħla f’termini ta’ emissjonijiet assoluti.”
                                                                  
                                                               
                                                   
                                       
                                             (e)
                                          
                                          
                                             il-paragrafu 5 huwa emendat kif ġej:
                                             
                                                         (i)
                                                      
                                                      
                                                         il-punt (e) jinbidel b’dan li ġej:
                                                         
                                                                     “(e)
                                                                  
                                                                  
                                                                     ‘assigurazzjoni raġonevoli’ tfisser livell għoli imma mhux assolut ta’ assigurazzjoni, espress pożittivament fl-opinjoni ta’ verifika, jekk ir-rapport tal-emissjonijiet suġġett għall-verifika huwa ħieles mid-dikjarazzjoni żbaljata tal-materjal u jekk l-installazzjoni jew l-operatur tal-inġenji tal-ajru m’għandux nuqqas ta’ konformità tal-materjali;”
                                                                  
                                                               
                                                   
                                                         (ii)
                                                      
                                                      
                                                         il-punt (g) jinbidel b’dan li ġej:
                                                         
                                                                     “(g)
                                                                  
                                                                  
                                                                     ‘livell tal-assigurazzjoni’ ifisser il-grad ta’ kemm il-verifikatur huwa kunfidenti fil-konklużjonijiet tal-verifika li tkun ingħatat prova ta’ jekk jew le t-tagħrif irrapportat fir-rapport tal-emissjonijiet annwali għal installazzjoni jew operatur tal-inġenji tal-ajru huwa ħieles minn stqarrija materjali żbaljata;”
                                                                  
                                                               
                                                   
                                                         (iii)
                                                      
                                                      
                                                         fil-paragrafu 5 il-punti (h) u (i) jinbidlu b’dan li ġej:
                                                         
                                                                     “(h)
                                                                  
                                                                  
                                                                     ‘Nuqqas ta’ konformità’ tifisser kwalunkwe att jew ommisjoni ta’ att minn mill-installazzjoni jew l-operatur tal-inġenji tal-ajru li qiegħed taħt verifika, intenzjonat jew mhux intenzjonat, li huwa kuntrarju għall-ħtiġijiet fil-pjan ta’ monitoraġġ approvat mill-awtorità kompetenti skont il-permess tal-installazzjoni jew skont l-Artikolu 3 g tad-Direttiva 2003/87/KE;
                                                                  
                                                               
                                                                     (i)
                                                                  
                                                                  
                                                                     ‘Nuqqas ta’ konformità materjali’ tfisser nuqqas ta’ konformità mal-ħtiġijiet fil-pjan ta’ monitoraġġ approvat mill-awtorità kompetenti skont il-permess tal-installazzjoni jew skont l-Artikolu 3 g tad-Direttiva 2003/87/KE, li jista’ jwassal għal trattament differenti tal-installazzjoni jew l-operatur tal-inġenji tal-ajru mill-awtorità kompetenti;”.
                                                                  
                                                               
                                                   
                                       
                                             (f)
                                          
                                          
                                             għandu jiżdied il-paragrafu 6 li ġej:
                                             
                                                         “6.
                                                      
                                                      
                                                         It-tifsiriet li ġejjin għandhom japplikaw f’relazzjoni mal-emissjonijiet tad-data dwar it-tunnellati-kilometru mill-attivitatjiet tal-avjazzjoni:
                                                         
                                                                     (a)
                                                                  
                                                                  
                                                                     ‘l-ajrudrom tat-tluq’ ifisser l-ajrudrom ta’ meta titjira li tikkostitwixxi attività tal-avjazzjoni elenkata fl-Anness I tad-Direttiva 2003/87/KE tibda;
                                                                  
                                                               
                                                                     (b)
                                                                  
                                                                  
                                                                     ‘l-ajrudrom tal-wasla’ ifisser l-ajrudrom ta’ meta titjira li tikostitwixxi attività tal-avjazzjoni elenkata fl-Anness I tad-Direttiva 2003/87/KE tintemm;
                                                                  
                                                               
                                                                     (ċ)
                                                                  
                                                                  
                                                                     ‘par tal-ajrudorm’ ifisser par magħmul mill-ajrudrom tat-tluq u ajrudrom tal-wasla;
                                                                  
                                                               
                                                                     (d)
                                                                  
                                                                  
                                                                     ‘id-dokumentazzjoni tal-massa u tal-bilanċ’ tfisser id-dokumentazzjoni kif speċifikata fl-implimentazzjoni internazzjonali u nazzjonali tal-Istandards u Prattiċi Rakkomandati (SARPs) kif stabbiliti fl-Anness 6 (l-Operazjoni tal-Inġenju tal-Ajru) tal-Konvenzjoni ta’ Chicago (*), li jinkludi kif speċifikat fir-Regolament tal-Kummissjoni (KEE) Nru 3922/91 (‘UE-OPS’), kif emendat bir-Regolament tal-Kummissjoni (KE) Nru 859/2008 tal-20 ta’ Awwissu 2008, fl-Anness III Sottoparti J, jew regolamenti ekwivalenti internazzjonali;
                                                                  
                                                               
                                                                     (e)
                                                                  
                                                                  
                                                                     ‘passiġġieri’ tfisser il-persuni abbord l-inġenju tal-ajru matul titjira li teskludi l-membri tal-ekwipaġġ;
                                                                  
                                                               
                                                                     (f)
                                                                  
                                                                  
                                                                     ‘tagħbija’ tfisser il-massa totali tal-merkanzija, posta, passiġġieri u bagalji li qed jinġarru abbord l-inġenju tal-ajru matul titjira;
                                                                  
                                                               
                                                                     (g)
                                                                  
                                                                  
                                                                     ‘distanza’ tfisser id-distanza fiċ-ċirku kbir bejn l-ajrudrom tat-tluq u l-ajrudrom tal-wasla b’żieda ta’ fattur fiss addizzjonali ta’ 95 km;
                                                                  
                                                               
                                                                     (h)
                                                                  
                                                                  
                                                                     ‘tunnellata-kilometru’ tfisser tunnellata ta’ tagħbija li qed tinġarr għal distanza ta’ kilometru wieħed.
                                                                  
                                                               
                                                   
                                                (*)  Il-Konvenzjoni dwar l-Avjazzjoni Ċivili Internazzjonali u l-Annessi tagħha ffirmati f’Ċikago fis-7 ta’ Diċembru 1944.”"
						
                                          
                                       
                           
                                 3.
                              
                              
                                 It-Taqsima 3 tiġi emendata kif ġej:
                                 
                                             (a)
                                          
                                          
                                             Fit-tieni paragrafu, il-kelma “installazzjoni” tinbidel bil-kliem “installazzjoni u operatur tal-inġenji tal-ajru”;
                                          
                                       
                                             (b)
                                          
                                          
                                             il-ħames paragrafu jinbidel b’dan li ġej:
                                             “Verità. Għandu jkun żgurat li d-determinazzjoni tal-emissjoni hija sistematikament mhux iktar jew inqas mill-veru emissjonijiet. Is-sorsi ta’ inċertezzi se jkunu identifikati u mnaqqsa sa fejn huwa prattikabbli. Għandha tkun eżerċitata kura xierqa sabiex ikun żgurat li l-kalkolu u l-kejl tal-emissjonijiet ikunu juru l-ogħla eżatezza li tista’ tintlaħaq. L-operatur għandu jagħmel possibbli l-assigurazzjoni raġonevoli tal-integrità tar-rappurtar tal-emissjonijiet li se tkun determinata. L-emissjonijiet għandhom ikunu determinati bl-użu tal-metodoloġiji x-xierqa tal-monitoraġġ stipulati f’dawn il-Linji Gwida. Il-metraġġ jew apparat ieħor tal-kejl kif użat għar-rappurtar tad-data tal-monitoraġġ għandu jkun applikat b’mod xieraq, miżmum u kkalibrat, u vverifikat. Spreadsheets u għodod oħrajn użati għall-ħżin u l-manipulazzjoni tad-data għandhom ikunu ħielsa mill-iżbalji. L-emissjonijiet irrapportati u l-iżvelar relatat għandu jkun ħieles minn stqarrijiet materjali żbaljati, jevita l-preġudizzju fil-għażla u l-preżentazzjoni tat-tagħrif, u jipprovdi akkont kredibbli u bilanċjat tal-emissjonijiet tal-istallazzjoni jew tal-operatur tal-inġenji tal-ajru.”;
                                          
                                       
                                             (c)
                                          
                                          
                                             fis-sitt paragrafu, it-tielet sentenza tinbidel b’dan li ġej:
                                             “Il-metodoloġija ta’ monitoraġġ infisha għandha tiddeskrivi l-istruzzjonijiet lill-operatur f’manjera loġika u sempliċi, tevita d-duplikazzjoni tal-isforz u tqis is-sistemi eżistenti fis-seħħ fl-installazzjoni jew użati mill-operatur tal-inġenji tal-ajru.”;
                                          
                                       
                           
                                 4.
                              
                              
                                 It-Taqsima 4.1 tiġi emendata kif ġej:
                                 
                                             (a)
                                          
                                          
                                             l-ewwel paragrafu jinbidel b’dan li ġej:
                                             “Il-proċess ta’ monitoraġġ u rappurtar għall-installazzjoni jew operatur tal-inġenji tal-ajru għandu jinkludi l-emissjonijiet tal-gassijiet serra kollha relevanti mis-sorsi kollha ta’ emissjonijiet u/jew flussi ta’ sorsi li jappartjenu għal attivitajiet li saru fl-installazzjoni jew minn operatur tal-inġenji tal-ajru u elenkati fl-Anness I tad-Direttiva 2003/87/KE, kif ukoll mill-attivitajiet u gassijiet serra inklużi minn Stat Membru skont l-Artikolu 24 tad-Direttiva 2003/87/KE. L-operaturi tal-inġenji tal-ajru għandhom ukoll jiżguraw li l-proċeduri dokumentati qedgħin fis-seħħ u jżommu kont ta’ kwalunkwe bidliet fil-lista tas-sorsi tal-emissjonijiet bħal kiri jew ix-xiri ta’ inġenji tal-ajru, u b’hekk jiżguraw id-data kompluta tal-emissjonijiet u jevitaw l-għadd doppju”;
                                          
                                       
                                             (b)
                                          
                                          
                                             fit-tieni paragrafu, it-tieni sentenza tinbidel b’dan li ġej:
                                             “Għalhekk, is-sorsi kollha tal-emissjoni u l-flussi tas-sorsi minn attivitajiet elenkati fl-Anness I tad-Direttiva 2003/87/KE li għandhom ikunu monitorjati u rrapportati għandhom ikunu elenkati fil-permess jew, għall-attivitajiet tal-avjazzjoni, koperti bil-pjan ta’ monitoraġġ.”;
                                          
                                       
                                             (c)
                                          
                                          
                                             it-tielet paragrafu jinbidel b’dan li ġej:
                                             “L-emissjonijiet minn magni tal-kombustjoni interni mobbli għal skopijiet tat-trasportazzjoni għandhom ikunu esklużi mill-estimi tal-emissjonijiet tal-installazzjonijiet.”.
                                          
                                       
                           
                                 5.
                              
                              
                                 L-ewwel sentenza tat-Taqsima 4.2 tinbidel b’dan li ġej:
                                 “l-Anness IV tad-Direttiva 2003/87/KE jippermetti determinazzjoni tal-emissjonijiet tal-installazzjonijiet li jużaw jew:”.
                              
                           
                                 6.
                              
                              
                                 It-Taqsima 4.3 tiġi emendata kif ġej:
                                 
                                             (a)
                                          
                                          
                                             fl-ewwel paragrafu tiżdied is-sentenza li ġejja:
                                             “Skont l-Artikolu 3 g ta’ dik id-Direttiva, l-operaturi tal-inġenji tal-ajru għandhom jissottomettu pjan ta’ monitoraġġ li jistipula l-miżuri għall-monitoraġġ u r-rappurtar tad-data dwar l-emissjonijiet u dwar it-tunnellati-kilometru lill-awtorità kompetenti.”;
                                          
                                       
                                             (b)
                                          
                                          
                                             it-tielet paragrafu jinbidel b’dan li ġej:
                                             “L-awtorità kompetenti għandha tivverifika u tapprova l-pjan ta’ monitoraġġ ippreparat mill-operatur qabel il-bidu tal-perjodu tar-rappurtar, u wkoll wara kwalunkwe tibdil sostanzjali fil-metodoloġija tal-monitoraġġ li jiġi applikat ma’ installazzjoni jew minn operatur tal-inġenji tal-ajru. Fejn ikun meħtieġ minn Anness tal-attività speċifika, il-pjan ta’ monitoraġġ għandu jkun sottomess sa ġurnata speċifika bl-użu ta’ mudell standard.”
                                          
                                       
                           
                                 7.
                              
                              
                                 It-Taqsima 5 tiġi emendata kif ġej:
                                 
                                             (a)
                                          
                                          
                                             it-tielet paragrafu tat-Taqsima 5.1 taħt it-titlu “Emissjonijiet Kombustibbli” jinbidel b’dan li ġej:
                                             “Id-data tal-attività għandha tkun ibbażata fuq il-konsum tal-karburanti. Il-kwantità ta’ karburant użat għandha tkun espressa f’termini ta’ kontenut ta’ enerġija bħala TJ, sakemm ma jkunx indikat xorta oħra f’dawn il-linji gwida. L-użu ta’ valur nett kalorifiku għandu jitqies bħala wieħed li mhuwiex meħtieġ għal xi attivitajiet speċifiċi jekk l-Annessi tal-attività speċifika tagħhom jindikaw li l-fatturi tal-emissjoni espressi bħala t CO2 għal kull tunnellata ta’ karburant jistgħu jintużaw f’livell simili ta’ preċiżjoni. Il-fattur tal-emissjoni se jkun espress bħala t CO2/TJ, sakemm ma jkunx indikat xorta oħra f’dawn il-linji gwida. Meta karburant huwa kkunsmat mhux il-karbonju kollu fil-karburant jossidizza għal CO2. L-ossidazzjoni mhux kompluta sseħħ minħabba ineffiċjenzi fil-proċess tal-kombustjoni li jħalli xi karbonju mhux maħruq jew ossidizzat parzjalment bħala ġmied jew irmied. Il-karbonju mhux jew parzjalment ossidizzat jitqiss fil-fattur tal-ossidazzjoni li għandu jkun espress bħala frazzjoni. Il-fattur tal-ossidazzjoni għandu jkun espress bħala frazzjoni ta’ wieħed. Il-formula tal-kalkolu li tirriżulta hija:”;
                                          
                                       
                                             (b)
                                          
                                          
                                             fit-Taqsima 5.2 l-ewwel sentenza tinbidel b’dan li ġej:
                                             “Il-linji gwida skont l-attività speċifika stipulati fl-Annessi II sa XI u l-Annessi XIV u XV fihom metodoloġiji speċifiċi għad-determinazzjoni ta’ dawn il-varjabbli li ġejjin: data dwar l-attività (li tikkonsisti minn żewġ varjabbli flussi ta’ karburant/materjal u l-valur nett kalorifiku), fatturi tal-emissjoni, data tal-kompożizzjoni, ossidazzjoni u fatturi tal-konverżjoni u t-tagħbija.”;
                                          
                                       
                                             (c)
                                          
                                          
                                             It-titlu tat-Taqsima 5.3 jinbidel b’dan li ġej:“5.3.   APPROĊĊI TA’ RIMEDJU GĦALL-INSTALLAZZJONIJIET WEQFIN”;
                                          
                                       
                                             (d)
                                          
                                          
                                             It-titlu tat-Taqsima 5.4 jinbidel b’dan li ġej:“5.4.   
                                                DATA DWAR L-ATTIVITÀ TAL-INSTALLAZZJONIJIET WEQFIN”;
                                          
                                       
                                             (e)
                                          
                                          
                                             It-tieni paragrafu tat-Taqsima 5.5 jinbidel b’dan li ġej:
                                             “Sabiex tintlaħaq l-ogħla trasparenza u l-usa’ konsistenza possibbli mal-inventorji nazzjonali tal-gassijiet serra, l-użu ta’ fatturi tal-emissjonijiet għal karburant espressi bħala t CO2/t minflok t CO2/TJ għal emissjonijiet tal-kombustjoni hija ristretta għal każijiet fejn l-ispejjeż mhux raġonevoli inkella se jaqgħu fuq l-operatur, u għal każijiet definiti fl-Annessi tal-attività speċifika ta’ dawn il-linji gwida.”.
                                          
                                       
                           
                                 8.
                              
                              
                                 It-titlu tat-Taqsima 6 jinbidel b’dan li ġej:“6.   
                                    METODOLOĠIJI BBAŻATI FUQ IL-MIŻURI GĦALL-INSTALLAZZJONIJIET WEQFIN”;
                              
                           
                                 9.
                              
                              
                                 It-Taqsima 7.1 tiġi emendata kif ġej:
                                 
                                             (a)
                                          
                                          
                                             it-tieni paragrafu jinbidel b’dan li ġej:
                                             “Permezz tal-metodoloġija bbażata fuq il-kalkolu abbażi tad-dispożizzjonijiet fit-Taqsima 5.2, l-awtorità kompetenti għandha tkun approvat il-kombinazzjoni tal-livelli għal kull fluss ta’ sors f’installazzjoni filwaqt li tkun approvat id-dettalji l-oħrajn kollha tal-metodoloġija tal-monitoraġġ għal dik l-installazzjoni kif speċifikat fi ħdan il-permess tal-istallazzjoni jew, il-pjan ta’ monitoraġġ tal-operatur tal-inġenji tal-ajru, għall-attivitajiet tal-avjazzjoni. Meta tagħmel dan, l-awtorità kompetenti tkun awtorizzat l-inċertezza li tirriżulta direttament mill-applikazzjoni korretta tal-metodoloġija approvata tal-monitoraġġ, u l-evidenza ta’ dik l-approvazzjoni fil-kontenut tal-permess jew, il-kontenut tal-pjan ta’ monitoraġġ approvat, għall-attivitajiet tal-avjazzjoni. Stqarrija dwar it-tagħqida tal-livelli fir-rapport tal-emissjonijiet għandha tikkostitwixxi l-inċertezza tar-rappurtar għall-iskopijiet tad-Direttiva 2003/87/KE. Għalhekk ma hemm l-ebda ħtieġa oħra ta’ rapport dwar l-inċertezzi jekk il-metodoloġija ibbażata fuq il-kalkolu tkun applikata.”;
                                          
                                       
                                             (b)
                                          
                                          
                                             l-ewwel sentenza tal-ħames paragrafu tinbidel b’dan li ġej:
                                             “Fil-każijiet l-oħra kollha, l-operatur għandu jipprovdi prova bil-miktub tal-livell ta’ inċertezza assoċjat mad-determinazzjoni tad-data tal-attività għal kull fluss ta’ sors sabiex juri konformità mal-livelli aċċettati ta’ inċertezza definiti fl-Annessi II sa XI u l-Annessi XIV u XV ta’ dawn il-Linji Gwida.”.
                                          
                                       
                           
                                 10.
                              
                              
                                 It-Taqsima 8 tiġi emendata kif ġej:
                                 
                                             (a)
                                          
                                          
                                             l-ewwel paragrafu jinbidel b’dan li ġej:
                                             “L-Anness IV tad-Direttiva 2003/87/KE jistabbilixxi l-ħtiġijiet tar-rappurtar għall-istallazzjonijiet u l-operaturi tal-inġenji tal-ajru. Il-format tar-rappurtar stipulat fit-Taqsima 14 ta’ dan l-Anness u t-tagħrif meħtieġ fih għandu jintuża bħala bażi għar-rappurtar tad-data kwantitattiva sakemm ma jkunx ġie ppubblikat protokol ta’ standard elettroniku ekwivalenti mill-Kummissjoni tal-UE. Fejn huwa speċifikat format tar-rappurtar f’Anness ta’ attività speċifika, dan il-format ta’ rappurtar u t-tagħrif meħtieġ fih għandu jintuża għar-rappurtar.”;
                                          
                                       
                                             (b)
                                          
                                          
                                             il-ħdax il-paragrafu jinbidel b’dan li ġej:
                                             “Sabiex tkun akkwistata konsistenza bejn id-data rrapportata skont id-Direttiva 2003/87/KE u d-data rrapportata mill-Istati Membri skont il-Konvenzjoni Qafas tan-Nazzjonijiet Uniti dwar it-Tibdil fil-Klima u data oħra tal-emissjonijiet irraportata għar-Reġistru Ewropew dwar ir-Rilaxx tat-Tniġġiż u t-Trasferiment (EPRTR), kull attività mwettqa minn installazzjoni jew operatur tal-inġenji tal-ajru għandha tkun ittikettata bl-applikazzjoni tal-kodiċi, fejn huwa applikabbli, minn dawn iż-żewġ skemi ta’ rappurtar li ġejjin:”;
                                          
                                       
                           
                                 11.
                              
                              
                                 It-Taqsima 9 tiġi emendata kif ġej:
                                 
                                             (a)
                                          
                                          
                                             l-ewwel u t-tieni paragrafu jinbidlu b’dan li ġej:
                                             “Operatur għandu jiddokumenta u jarkivja d-data ta’ monitoraġġ għall-emissjonijiet tal-installazzjoni jew tal-operatur tal-inġenji tal-ajru mis-sorsi kollha tal-emissjoni u/jew flussi ta’ sorsi li jappartjenu għall-attivitajiet elenkati fl-Anness I tad-Direttiva 2003/87/KE tal-gassijiet serra speċifikati marbuta ma’ dawk l-attivitajiet.
                                             Id-data tal-monitoraġġ iddokumentata u arkivjata għandha tkun suffiċjenti sabiex tippermetti il-verifika tar-rapport annwali dwar l-emissjonijiet ta’ installazzjoni jew operatur tal-inġenji tal-ajru sottomessi mill-operatur skont l-Artikolu 14(3) tad-Direttiva 2003/87/KE, b’konformità mal-kriterja stipulata fl-Anness V ta’ dik id-Direttiva.”;
                                          
                                       
                                             (b)
                                          
                                          
                                             fir-raba’ paragrafu, il-kliem “operatur ta’ installazzjoni” jinbidlu bil-kliem “operatur”;
                                          
                                       
                                             (c)
                                          
                                          
                                             il-ħames inċiż tal-ħames paragrafu jinbidel b’dan li ġej:
                                             
                                                         “—
                                                      
                                                      
                                                         dokumentazzjoni tal-proċess tal-ġbir tad-data tal-attività għall-installazzjoni jew l-operatur tal-inġenji tal-ajru u l-flussi ta’ sorsi tiegħu,”;
                                                      
                                                   
                                       
                                             (d)
                                          
                                          
                                             Il-paragrafu li ġej jiżdied fl-aħħar tat-Taqsima 9:
                                             “Dan it-tagħrif addizzjonali li ġej għandu jinżamm għall-attivitajiet tal-avjazzjoni:
                                             
                                                         —
                                                      
                                                      
                                                         il-lista tal-inġenji tal-ajru mikrija jew tal-operatur, u t-tagħrif meħtieġ sabiex dik il-lista tkun kompluta;
                                                      
                                                   
                                                         —
                                                      
                                                      
                                                         il-lista tat-titjiriet koperti f’kull xahar irrapportat, u l-evidenza meħtieġa sabiex dik il-lista tkun kompluta;
                                                      
                                                   
                                                         —
                                                      
                                                      
                                                         
                                                            data użata sabiex tkun determinata t-tagħbija u d-distanza relevanti għal dawk is-snin għal liema kienet irrapportata d-data dwar it-tunnellati-kilometru;
                                                      
                                                   
                                                         —
                                                      
                                                      
                                                         dokumentazzjoni dwar l-approċċ għad-data nieqsa jekk applikabbli, u d-data użata għall-għeluq tad-data nieqsa fejn din ġrat”;
                                                      
                                                   
                                       
                           
                                 12.
                              
                              
                                 It-Taqsima 10 tiġi emendata kif ġej:
                                 
                                             (a)
                                          
                                          
                                             fit-tielet paragrafu tat-Taqsima 10.3.3, il-kelma “installazzjoni” tinbidel bil-kliem “installazzjoni jew operatur tal-inġenji tal-ajru”;
                                          
                                       
                                             (b)
                                          
                                          
                                             fit-Taqsima 10.4.1, it-tielet paragrafu jinbidel b’dan li ġej:
                                             “L-operatur għandu jissottometti lill-verifikatur rapport dwar l-emissjonijiet, kopja tal-pjan jew pjanijiet tal-monitoraġġ tiegħu approvat/i, u kwalunkwe tagħrif relevanti ieħor.”;
                                          
                                       
                                             (c)
                                          
                                          
                                             fit-Taqsima 10.4.2, it-tieni paragrafu, il-punt (a), it-tieni inċiż jibidel b’dan li ġej:
                                             
                                                         “—
                                                      
                                                      
                                                         jifhem kull attività li qed issir mill-installazzjoni jew l-operatur tal-inġenji tal-ajru, is-sorsi tal-emissjonijiet, il-flussi tas-sorsi fi ħdan l-installazzjoni jew l-attivitajiet tal-avjazzjoni relevanti tal-operatur tal-inġenji tal-ajru, it-tagħmir tal-metraġġ użat għall-monitoraġġ jew il-kejl tad-data tal-attività, l-oriġini u l-applikazzjoni tal-fatturi tal-emissjoni jew l-ossidazzjoni/konverżjoni, kwalunkwe data oħra użata sabiex tikkalkula jew tkejjel l-emissjonijiet, u l-ambjent li fih topera l-installazzjoni jew l-operatur tal-inġenji tal-ajru;”
                                                      
                                                   
                                       
                                             (d)
                                          
                                          
                                             fit-Taqsima 10.4.2, it-Tabella 3 tinbidel b’dan li ġej:
                                             “Tabella 3
                                             
                                             
                                                          
                                                      
                                                      
                                                         Livell tal-Materjalità
                                                      
                                                   
                                                         Installazzjonijiet tal-Kategoriji A u B, jew operaturi tal-inġenji tal-ajru bl-emissjonijiet annwali daqs jew inqas minn 500 kilotunnellata CO2
                                                         
                                                      
                                                      
                                                         5  %
                                                      
                                                   
                                                         Installazzjonijiet tal-Kategoriji C, jew operaturi tal-inġenji tal-ajru bl-emissjonijiet annwali ta’ iktar minn 500 kilotunnellata CO2
                                                         
                                                      
                                                      
                                                         2  %”
                                                      
                                                   
                                       
                           
                                 13.
                              
                              
                                 It-Taqsima 11 fit-tabella 4, wara l-entrata għal “pitrolju”, jidħlu l-entrati ġodda li ġejjin:
                                 
                                             Karburant
                                          
                                          
                                             Fattur tal-emissjoni
                                             (tCO2/TJ)
                                          
                                          
                                             Valur Nett Kalorifiku
                                             (TJ/Gg)
                                          
                                       
                                              
                                          
                                          
                                             Linji ta' Gwida IPCC tal-2006
                                             (minbarra l-bijomassa)
                                          
                                          
                                             Linji ta' Gwida IPCC tal-2006
                                          
                                       
                                             “Gażolina tal-avjazzjoni (AvGas)
                                          
                                          
                                             70,0 
                                          
                                          
                                             44,3 
                                          
                                       
                                             Gażolina tal-ġett (Jet B)
                                          
                                          
                                             70,0 
                                          
                                          
                                             44,3 
                                          
                                       
                                             Pitrolju tal-ġett (Jet A1 jew Jet A)
                                          
                                          
                                             71,5 
                                          
                                          
                                             44,1 ”
                                          
                                       
                           
                                 14.
                              
                              
                                 Fit-Taqsima 13.5.2, it-tielet sentenza tal-ewwel paragrafu tinbidel b’dan li ġej:
                                 “Il-laboratorji rispettivi u l-proċeduri analitiċi relevanti għandhom ikunu elenkati fil-pjan ta’ monitoraġġ.”
                              
                           
                                 15.
                              
                              
                                 Fit-Taqsima 14, l-ewwel paragrafu, l-ewwel sentenza tinbidel b’dan li ġej:
                                 “Sakemm ma jkunx hemm proviżjonijiet oħra minn Anness ta’ attività speċifika, it-tabelli li ġejjin għandhom ikunu użati bħala bażi għar-rappurtar u jistgħu jkunu adattati bi qbil mal-għadd ta’ attivitajiet, it-tip ta’ installazzjoni, il-karburanti u l-proċessi mmonitorjati.”
                              
                           
                                 16.
                              
                              
                                 It-Taqsima 15 tiġi emendata kif ġej:
                                 
                                             (a)
                                          
                                          
                                             Fit-Taqsima 15.1, fit-Taqsima tat-Tabella 1.A, ir-ringili li ġejjin jidħlu qabel ir-ringiela “4. Setturi oħra”:
                                             “3.   Trasport
                                             
                                             
                                                      
                                                         (a)
                                                      
                                                      
                                                         Avjazzjoni Ċivili”
                                                      
                                                   
                                       
                                             (b)
                                          
                                          
                                             Fit-Taqsima 15.1, fit-Taqsima tat-Tabella “OĠĠETTI TAL-MEMORANDUM”, tidħol ir-ringiela li ġejja wara r-ringiela “emissjonijiet tas-CO2 mill-bijomassa”.
                                             “Bunkers Internazzjonali, Avjazzjoni”
                                          
                                       
                           
               
                     B.
                  
                  
                     L-Anness XIV li ġej jiżdied:
                     
                        “ANNESS XIV
                        
                           Linji gwida speċifiċi għall-attività għad-determinazzjoni tal-emissjonijiet minn attivitajiet tal-avjazzjoni kif elenkati fl-Anness I tad-Direttiva 2003/87/KE
                        
                        1.   KONFINI U KOMPLETEZZA
                        
                        Il-linji gwida skont attività speċifika f’dan l-Anness għandhom jintużaw għall-monitoraġġ u r-rappurtar tal-emissjonijiet minn attivitajiet tal-avjazzjoni elenkati fl-Anness I tad-Direttiva 2003/87/KE. L-Anness II għall-kombustjoni tal-karburanti mhuwiex applikabbli għas-sorsi mobbli bħall-inġenji tal-ajru.
                        It-titjiriet kollha inklużi fl-Anness I tad-Direttiva 2003/87/KE u magħmula minn operatur tal-inġenji tal-ajru matul il-perjodu ta’ rappurtar għandhom ikunu nklużi. Għall-iskop li jkun identifikat l-operatur tal-inġenji tal-ajru uniku kif definit bl-Artikolu 3(o) tad-Direttiva 2003/87/KE responsabbli għal titjira, se jintuża s-sinjal tas-sejħa użat għall-iskopijiet tal-Kontroll tat-Traffiku tal-Ajru (ATC). Is-sinjal tas-sejħa huwa d-deżinjatur ICAO fil-kaxxa 7 tal-pjan tat-titjira jew, jekk mhux disponibbli, il-marka ta’ reġistrazzjoni tal-inġenju tal-ajru. Jekk l-identità tal-operatur tal-inġenju tal-ajru mhix magħrufa, is-sid tal-inġenju tal-ajru għandu jiġi kkunsidrat bħala l-operatur tal-inġenju tal-ajru sakemm ma jagħtix prova għas-sodisfazzjon tal-awtorità kompetenti ta’ min kien l-operatur tal-inġenju tal-ajru.
                        2.   DETERMINAZZJONI TAL-EMISSJONIJIET TAS-CO2
                           
                        
                        L-emissjonijiet tas-CO2 mill-attivitajiet tal-avjazzjoni għandhom ikunu kkalkolati bl-użu tal-formula:
                        Emissjonijiet tas-CO2 = Komsum tal-karburant * fattur tal-emissjoni
                        2.1.   L-GĦAŻLA TAL-METODOLOĠIJA
                        L-operatur tal-inġenji tal-ajru għandu jiddefinixxi fil-pjan ta’ monitoraġġ liema metodoloġija ta’ monitoraġġ tintuża għal kull tip ta’ inġenju tal-ajru. Fil-każ li l-operatur tal-inġenji tal-ajru għandu l-intenzjoni li juża tipi ta’ inġenji tal-ajru mikrija jew oħrajn li għadhom mhumiex inklużi fil-pjan ta’ monitoraġġ fil-mument ta’ sottomissjoni lill-awtorità kompetenti, l-operatur tal-inġenji tal-ajru għandu jinkludi fil-pjan ta’ monitoraġġ deskrizzjoni tal-proċedura li għandha tintuża sabiex tkun definita l-metodoloġija ta’ monitoraġġ għal dawn it-tipi ta’ inġenji tal-ajru addizzjonali. L-operatur tal-inġenji tal-ajru għandu jiżgura li l-metodoloġija tal-monitoraġġ, ladarba ntgħażlet, tiġi applikata konsistentament
                        L-operatur tal-inġenji tal-ajru għandu jiddefinixxi l-pjan ta’ monitoraġġ għal kull tip ta’ inġenju tal-ajru:
                        
                                    (a)
                                 
                                 
                                    liema formula ta’ kalkolu se tintuża (metodu A jew metodu B);
                                 
                              
                                    (b)
                                 
                                 
                                    is-sors tad-data li tintuża sabiex tkun determinata d-data dwar l-irfigħ tal-karburant u l-karburant maħżun fit-tank, u l-metodi tat-trażmissjoni, il-ħżin u l-irkupru ta’ dik id-data;
                                 
                              
                                    (c)
                                 
                                 
                                    liema metodu jintuża sabiex tkun determinata d-densità, fejn ikun applikabbli. Meta jintużaw it-tabelli ta’ korrelazzjoni tad-densità u t-temperatura, l-operatur għandu jispeċifika s-sors ta’ din id-data.
                                 
                              Għall-punti (b) u (c), din il-lista ta’ metodoloġiji applikati tista’ jkollha lista tad-devjazzjonijiet mill-metodoloġija ġenerali għall-ajrudromi speċifiċi, u kienu meħtieġa minħabba ċirkustanzi speċjali bħall-fornituri tal-karburanti li ma jistgħux jipprovdu d-data kollha meħtieġa għal ċerta metodoloġija.
                        2.2.   KONSUM TAL-KARBURANT
                        Il-konsum tal-karburant huwa espress bħala karburant ikkonsmat f’unitajiet tal-massa (tunnellati) matul perjodu ta’ rappurtar.
                        Il-karburant ikkonsmat għandu jkun mmonitorjat għal kull titjira u għal kull karburant u għandu jinkludi karburant ikkonsmat mill-unità awżiljarja ta’ setgħa kif ipprovdut mill-formuli ta’ kalkolu hawn taħt. L-irfigħ tal-karburant jista’ jkun determinat abbażi tal-kejl tal-fornitur tal-karburant, kif iddokumentat fin-notamenti tat-twassil tal-karburant jew l-irċevuti ta’ kull titjira. L-irfigħ tal-karburant jista’ wkoll ikun determinat bl-użu tas-sistemi tal-kejl abbord l-inġenji tal-ajru. Id-data għandha tittieħed mill-fornitur tal-karburant, jew irreġistrata fid-dokumentazzjoni tal-massa u l-bilanċ, fir-reġistru tekniku tal-inġenju tal-ajru jew tiġi trasmessa elettronikament mill-inġenju tal-ajru lill-operatur tal-inġenji tal-ajru. L-ammont ta’ karburant ta’ ġot-tank jista’ jkun determinat bl-użu tas-sistemi tal-kejl abbord l-inġenju tal-ajru u rreġistrat fid-dokumentazzjoni tal-massa u l-bilanċ, fir-reġistru tekniku tal-ajru jew jiġi trażmess elettronikament mill-inġenju tal-ajru lill-operatur tal-inġenji tal-ajru.
                        L-operatur għandu jagħżel il-metodu li jipprovdi l-iżjed data kompluta u fil-ħin bl-inqas inċertezzi mingħajr ma jidħol fi spejjeż żejda.
                        2.2.1.   FORMULI TAL-KALKOLU
                        
                        Il-konsum attwali tal-karburant għandu jkun kkalkulat bl-użu ta’ wieħed minn dawn iż-żewġ metodi li ġejjin:
                        
                                     
                                 
                                 
                                    IL-METODU A:
                                    Tintuża l-formula li ġejja:
                                    Il-konsum attwali tal-karburant għal kull titjira (tunnellati) = Ammont ta’ karburant ġewwa t-tankijiet tal-inġenju tal-ajru meta jitlesta l-irfigħ tal-karburant għat-titjira (tunnellati) – Ammont ta’ karburant ġewwa t-tankijiet tal-inġenju tal-ajru meta jitlesta l-irfigħ tal-karburant għat-titjira sussegwenti (tunnellati) + L-irfigħ tal-karburant għal dik it-titjira sussegwenti (tunnellati)
                                    Fil-każ li ma jkunx hemm irfigħ tal-karburant għat-titjira jew it-titjira sussegwenti, l-ammont tal-karburant ġewwa t-tankijiet tal-inġenju tal-ajru għandu jkun determinat fis-separazzjoni għat-titjira jew it-titjira sussegwenti. Fil-każ eċċezzjonali li l-inġenju tal-ajru jagħmel attivitajiet apparti t-titjira, bħal li jgħaddi minn manutenzjoni fuq skala kbira li tinvolvi t-tbattil tat-tankijiet, wara t-titjira li jkun qiegħed isir monitoraġġ tal-konsum tal-karburant tagħha, l-operatur tal-inġenju tal-ajru jista’ jissostitwixxi ċ-ċifri ‘Ammont ta’ karburant ġewwa it-tankijiet tal-inġenju tal-ajru meta jitlesta l-irfigħ tal-karburant għat-titjira sussegwenti + l-irfigħ tal-karburant għal dik it-titjira sussegwenti’ bl-‘ammont ta’ karburant li jibqa’ fit-tankijiet fil-bidu tal-attività sussegwenti tal-inġenju tal-ajru, kif reġistrat fir-reġistru tekniku.
                                 
                              
                                     
                                 
                                 
                                    IL-METODU B:
                                    Tintuża l-formula li ġejja:
                                    Il-konsum attwali tal-karburant għal kull titjira (tunnellati) = Ammont tal-karburant li jibqa’ fit-tankijiet tal-inġenju tal-ajru fis-separazzjoni fl-aħħar tat-titjira ta’ qabel (tunnellati) + L-irfigħ tal-karburant għat-titjira (tunnellati) – Ammont ta’ karburant ġewwa t-tankijiet fis-separazzjoni fl-aħħar tat-titjira (tunnellati)
                                    Il-mument tas-separazzjoni jista’ jkun ikkunsidrat ekwivalenti għall-mument tat-tifi tal-magna. Meta inġenju tal-ajru ma jkunx għamel titjira qabel it-titjira li qed jitkejjel il-konsum tal-karburant tagħha, l-operaturi tal-inġenju tal-ajru jistgħu jipprovdu l-ammont ta’ karburant li jibqa’ fit-tankijiet tal-inġenji tal-ajru fl-aħħar tal-attività ta’ qabel tal-inġenju tal-ajru, kif reġistrati fir-reġistru tekniku, minflok l-‘Ammont tal-karburant li jibqa’ ġewwa t-tankijiet tal-inġenju tal-ajru fis-separazzjoni fl-aħħar tat-titjira ta’ qabel’.
                                 
                              2.2.2.   IL-ĦTIĠIJIET TAL-KWANTIFIKAZZJONI
                        
                        
                           Livell 1
                        
                        Il-konsum tal-karburant matul il-perjodu ta’ rappurtar huwa determinat b’inċertezza massima ta’ inqas minn ± 5.0 %.
                        
                           Livell 2
                        
                        Il-konsum tal-karburant matul il-perjodu ta’ rappurtar huwa determinat b’inċertezza massima ta’ inqas minn ± 2.5 %.
                        L-operaturi tal-inġenji tal-ajru b’medja ta’ emissjonijiet annwali rrapportati matul il-perjodu ta’ kummerċ preċedenti (jew stima konservattiva jew projezzjoni jekk l-emissjonijiet irrapportati mhumiex disponibbli jew ma għandhomx applikabbli) daqs jew inqas minn 50 kilotunnellata ta’ CO2 fossili, għandhom japplikaw bħala minimu l-livell 1 għall-flussi tas-sors maġġuri. L-operaturi l-oħrajn kollha tal-inġenji tal-ajru għandhom japplikaw l-livell 2 għall-flussi tas-sors maġġuri.
                        2.2.3.   ID-DENSITÀ TAL-KARBURANT
                        
                        Jekk l-ammont tal-irfigħ tal-karburant jew l-ammont tal-karburant li jibqa’ fit-tankijiet huwa determinat f’unitajiet ta’ volum (litri jew m3), l-operatur tal-inġenju tal-ajru għandu jikkonverti dan l-ammont minn volum għal massa bl-użu ta’ valuri attwali tad-densità. Id-densità attwali tfisser id-densità espressa bħala kg/litru u determinata għat-temperatura applikabbli għal kejl speċifiku. Sakemm ma jistgħux jintużaw sistemi tal-kejl abbord, id-densità attwali se tkun dik imkejla mill-fornitur tal-karburant fl-irfigħ tal-karburant u rreġistrata fuq l-irċevuta tal-karburant jew in-nota tat-twassil. Jekk tagħrif bħal dan mhuwiex disponibbli, id-densità attwali għandha tkun determinata mit-temperatura tal-karburant matul l-irfigħ ipprovduta mill-fornitur tal-karburant għall-ajrudrom fejn isir l-irfigħ tal-karburant, bl-użu ta’ tabelli ta’ korrelazzjoni standard dwar it-temperatura tad-densità. Fattur standard tad-densità ta’ 0,8 kg/litru għandu jkun applikat f’dawk il-każijiet biss fejn tidher li hija għas-sodisfazzjon tal-awtorità kompetenti li l-valuri attwali mhumiex disponibbli.
                        2.3.   FATTUR TAL-EMISSJONI
                        Il-fatturi ta’ referenza li ġejjin, espressi bħala t CO2/t karburant, ibbażati fuq il-valuri ta’ referenza netti kalorifiċi u l-fatturi tal-emissjoni speċifikat fit-Taqsima 11 tal-Anness I, għandhom jintużaw għal kull karburant tal-avjazzjoni:
                        
                           It-tabella 1
                        
                        
                           Fatturi tal-emissjoni għall-karburanti tal-avjazzjoni
                        
                        
                                    Karburant
                                 
                                 
                                    Fattur tal-emissjoni
                                    (tCO2/t karburant)
                                 
                              
                                    Gażolina tal-avjazzjoni (AvGas)
                                 
                                 
                                    3,10 
                                 
                              
                                    Gażolina tal-ġett (Jet B)
                                 
                                 
                                    3,10 
                                 
                              
                                    Pitrolju tal-ġett (Jet A1 jew Jet A)
                                 
                                 
                                    3,15 
                                 
                              Għall-iskopijiet tar-rappurtar, dan l-approċċ huwa kkunsidrat bħala livell 1.
                        Għall-karburanti alternattivi li għalihom ma ġewx definiti l-ebda valuri ta’ referenza, il-fatturi ta’ emissjoni skont l-attività speċifika għandhom ikunu determinati kif speċifikat fit-Taqsimiet 5.5 u 13 tal-Anness I. F’każijiet bħal dawn il-valur kalorifiku nett għandu jkun determinat u rrapportat bħala entrata fil-memorandum. Jekk il-karburant alternattiv fih il-bijomassa, għandhom japplikaw il-ħtiġijiet għall-monitoraġġ u r-rappurtar tal-kontenut tal-bijomassa kif stipulat fl-Anness I.
                        Għall-karburanti nnegozjati b’mod kummerċjali l-fattur tal-emissjoni jew il-kontenut tal-karbonju, fuq liema huwa bbażat, il-kontenut tal-bijomassa u l-valur kalorifiku nett jistgħu jinġiebu mill-arkivji tax-xiri għall-karburant rispettiv pprovduti mill-fornitur tal-karburant, sakemm inġiebu abbażi ta’ standards internazzjonali aċċettati.
                        3.   IL-VALUTAZZJONI TAL-INĊERTEZZA
                        
                        L-operatur tal-inġenji tal-ajru għandu jkollu għarfien tas-sorsi prinċipali ta’ inċertezza meta jikkalkola l-emissjonijiet. L-operaturi tal-inġenji tal-ajru ma għandhomx ikunu obbligati jagħmlu valutazzjoni dettaljata tal-inċertezza kif stipulat fit-Taqsima 7.1 tal-Anness I, sakemm l-operatur tal-inġenji tal-ajru jidentifika s-sorsi ta’ inċertezzi u l-livelli assoċjati tagħhom ta’ inċertezzi. Dan it-tagħrif għandu jintuża meta tintgħażel il-metodoloġija tal-monitoraġġ taħt it-Taqsima 2.2.
                        Meta l-irfigħ tal-karburanti huwa determinat biss mill-kwantita ta’ karburant fuq l-irċevuta jew tagħrif ieħor xieraq ipprovdut mill-fornitur tal-karburant bħan-notamenti tat-twassil għall-irfigħ tal-karburant għal kull titjira, mhijiex meħtieġa iktar prova tal-livell assoċjat ta’ inċertezza.
                        Meta jintużaw sistemi abbord għall-kejl tal-irfigħ tal-karburant, il-livell ta’ inċertezza assoċjat mal-kejl tal-karburant għandu jkun appoġġat miċ-ċertifikati ta’ kalibrazzjoni. Jekk ċertifikati bħal dawn mhumiex disponibbli, l-operaturi tal-inġenji tal-ajru għandhom
                        
                                    —
                                 
                                 
                                    jipprovdu l-ispeċifikazzjonijiet tal-manifattur tal-inġenji tal-ajru li jiddeterminaw il-livelli ta’ inċertezza tas-sistemi ta’ kejl tal-karburant abbord, u
                                 
                              
                                    —
                                 
                                 
                                    jipprovdu evidenza li jagħmlu l-kontrolli rutini tal-operat sodisfaċenti tas-sistemi ta’ kejl tal-karburant.
                                 
                              L-inċertezzi għall-komponenti l-oħra kollha tal-metodoloġija tal-monitoraġġ jistgħu jkunu bbażati fuq ġudizzju espert konservattiv li jqis l-għadd stmat ta’ titjiriet fi żmien il-perjodu ta’ rappurtar. Ma hemmx ħtieġa li jitqis l-effett kumulattiv tal-komponenti kollha tas-sistema tal-kejl fuq l-inċertezza tad-data annwali tal-attività.
                        L-operatur tal-inġenji tal-ajru għandu jagħmel regolarment il-kontra kontrolli bejn il-kwantità tal-irfigħ kif ipprovduta mill-irċevuti u l-kwantità tal-irfigħ indikata mil-kejl abbord, u jieħu azzjoni korrettiva skont it-Taqsima 10.3.5 jekk ikunu osservati d-devjazzjonijiet.
                        4.   PROĊEDURI SIMPLIFIKATI GĦAL DAWK LI JIPPRODUĊU EMISSJONIJIET ŻGĦAR
                        
                        L-operaturi tal-inġenji tal-ajru li joperaw inqas minn 243 titjira kull perjodu għal tliet perjodi ta’ erba’ xhur konsekuttivi u l-operaturi tal-inġenji tal-ajru li joperaw titjiriet bl-ammont annwali totali ta’ emissjonijiet inqas minn 10 000 tunnellata ta’ CO2 kull sena għandhom ikunu ikkunsidrati bħala inġenji ta’ emissjonijiet żgħar.
                        L-operaturi tal-inġenji tal-ajru li għandom inġenji ta’ emissjonijiet żgħar jistgħu jistmaw il-konsum tal-karburant bl-użu ta’ għodod implimentati mill-Eurocontrol jew organizzazzjoni oħra relevanti, li tista’ tipproċessa t-tagħrif kollu relevanti tal-kontroll tal-ajru bħal dak disponibbli għall-Eurocontrol. L-għodod applikabbli għandhom jintużaw biss jekk huma approvati mill-Kummissjoni inkluż l-applikazzjoni tal-fatturi korrettivi sabiex jikkumpensaw għall-iżbalji tal-metodi tal-mudelli.
                        Operatur tal-inġenji tal-ajru li qed jagħmel użu mill-proċedura simplifikata u li jaqbeż il-livell għall-inġenji tal-emissjonijiet żgħar matul sena ta’ rappurtar għandu jinnotifika dan il-fatt lill-awtorità kompetenti. Sakemm l-operatur tal-inġenji tal-ajru juri għas-sodisfazzjon tal-awtorità kompetenti, li l-livell mhux se jerġa jinqabeż mill-perjodu ta’ rappurtar li jmiss il-quddiem, l-operatur tal-inġenji tal-ajru għandu jaġġorna il-pjan ta’ monitoraġġ sabiex ilaħħaq mal-ħtiġijiet tal-monitoraġġ stipulati fit-Taqsimiet 2 u 3. Il-pjan ta’ monitoraġġ revedut għandu jkun sottomess mingħajr telfien ta’ żmien lill-awtorità kompetenti għall-approvazzjoni.
                        5.   APPROĊĊI GĦAD-DATA NIEQSA
                        
                        L-operatur tal-inġenji tal-ajru għandu jieħu l-azzjoni kollha meħtieġa sabiex jipprevjeni d-data nieqsa milli tiġri bl-implimentazzjoni tal-attivitajiet ta’ kontroll xierqa kif irreferuti fit-Taqsima 10.2 sa 10.3 tal-Anness I ta’ dawn il-linji gwida.
                        Jekk awtorità kompetenti, operatur tal-inġenji tal-ajru jew verifikatur jindunaw li għal titjira koperta mill-Anness I tad-Direttiva 2003/87/KE parti mid-data meħtieġa għad-determinazzjoni tal-emissjonijiet hija nieqsa b’riżultat taċ-ċirkustanzi lil hinn mill-kontroll tal-operatur tal-inġenji tal-ajru u ma jistgħux ikunu determinati b’metodu alternattiv definit fil-pjan ta’ monitoraġġ, l-emissjonijiet għal dik it-titjira jistgħu jkunu stmati mill-operatur bl-użu tal-għodod mnsemmija fit-Taqsima 4 hawn fuq. Il-kwantità tal-emissjonijiet li għalihom jintuża approċċ bħal dan għandha tkun speċifikata fir-rapport annwali tal-emissjonijiet.
                        6.   IL-PJAN TA’ MONITORAĠĠ
                        
                        L-operaturi tal-inġenji tal-ajru għandhom jissottomettu il-pjan ta’ monitoraġġ tagħhom lill-awtorità kompetenti għall-approvazzjoni tal-inqas erba’ xhur qabel il-bidu tal-ewwel perjodu ta’ rappurtar.
                        L-awtorità kompetenti għandha tiżgura li l-operatur tal-inġenji tal-ajru jagħmel reviżjoni tal-pjan ta’ monitoraġġ qabel il-bidu ta’ kull perjodu ta’ kummerċ u jissottometti l-pjan ta’ monitoraġġ rivedut kif jixraq. Sussegwentament wara s-sottomissjoni tal-pjan ta’ monitoraġġ għar-rappurtar tal-emissjonijiet mill-1 ta’ Jannar 2010, għandha tidħol fis-seħħ reviżjoni tal-pjan ta’ monitoraġġ qabel il-bidu tal-perjodu ta’ kummerċ li jibda fl-2013.
                        Fil-prestazzjoni ta’ reviżjoni bħal din, l-operatur tal-inġenji tal-ajru għandu jagħmel valutazzjoni għas-sodisfazzjoni tal-awtorità kompetenti jekk il-metodoloġija tal-monitoraġġ tista’ tinbidel sabiex titjieb il-kwalità tad-data rrapportata mingħajr ma twassal għal spejjeż għoljin iżżejjed. It-tibdiliet proposti għall-metodoloġija tal-monitoraġġ, jekk hemm, għandhom ikunu notifikati lill-awtorità kompetenti. Tibdiliet sostanzjali fil-metodoloġija tal-monitoraġġ li jeħtieġu aġġornament tal-pjan ta’ monitoraġġ għandhom ikunu suġġetti għall-approvazzjoni tal-awtorità kompetenti. Tibdiliet sostanzjali jinkudu:
                        
                                    —
                                 
                                 
                                    bidla fil-medja tal-emissjonijiet annwali rapportati li jeħtieġu lill-operatur tal-inġenji tal-ajru sabiex japplika livell differenti kif stipulat fit-Taqsima 2.2.2;
                                 
                              
                                    —
                                 
                                 
                                    bidla fl-għadd ta’ titjiriet jew fl-emissjonijiet totali annwali li jġiegħlu lill-operatur tal-inġenji tal-ajru sabiex jaqbeż il-limitu tal-inġenji ta’ emissjonijiet żgħar kif stipulat fit-Taqsima 4;
                                 
                              
                                    —
                                 
                                 
                                    bidliet sostanzjali fit-tipi ta’ karburanti wżati.
                                 
                              B’deroga mit-Taqsima 4.3 tal-Anness I, il-pjan ta’ monitoraġġ għandu jkollu t-tagħrif li ġej:
                        Għall-operaturi kollha tal-inġenji tal-ajru:
                        
                                    (1)
                                 
                                 
                                    identifikazzjoni tal-operatur tal-inġenji tal-ajru, sinjal tas-sejħa jew desinjatur ieħor uniku użat għall-iskopijiet tal-kontroll tat-traffiku tal-ajru, id-dettalji ta’ kuntatt tal-operatur tal-inġenji tal-ajru u ta’ persuna responsabbli fl-operatur tal-inġenji tal-ajru, indirizz ta’ kuntatt;
                                 
                              
                                    (2)
                                 
                                 
                                    identifikazzjoni tal-verżjoni tal-Pjan ta’ Monitoraġġ;
                                 
                              
                                    (3)
                                 
                                 
                                    lista inizjali ta’ tipi ta’ inġenji tal-ajru fil-flotta tagħhom fil-mument tas-sottomissjoni tal-pjan ta’ monitoraġġ u l-għadd ta’ inġenji tal-ajru għal kull tip, u lista indikattiva tat-tipi ta’ inġenji tal-ajru addizzjonali mistennija li jintużaw inkluż, fejn disponibbli, stima ta’ għadd ta’ inġenji tal-ajru għal kull tip u kif ukoll il-flussi tal-karburant (tipi ta’ karburant) assoċjati ma’ kull tip ta’ inġenju tal-ajru;
                                 
                              
                                    (4)
                                 
                                 
                                    deskrizzjoni tal-proċeduri, sistemi u responsabbiltajiet użati sabiex ikun hemm kont tal-kompletezza tal-lista tas-sorsi ta’ emissjonijiet matul is-sena ta’ monitoraġġ, jiġifieri sabiex jiżguraw il-kompletezza tal-monitoraġġ u r-rappurtar tal-emissjonijiet tal-inġenji tal-propjetarju u kif ukoll l-inġenji tal-ajru li huma mikrija;
                                 
                              
                                    (5)
                                 
                                 
                                    deskrizzjoni tal-proċeduri użati għall-monitoraġġ tal-kompletezza tal-lista ta’ titjiriet operati taħt id-desinjatur uniku mill-par tal-ajrudromi, u l-proċeduri użati għad-determinazzjoni jekk it-titjiriet humiex koperti mill-Anness I tad-Direttiva 2003/87/KE; jiżguraw il-kompletezza u jevitaw l-għadd doppju;
                                 
                              
                                    (6)
                                 
                                 
                                    deskrizzjoni tal-akkwist tad-data u l-attivitajiet tal-ġestjoni u l-attivitajiet tal-kontroll, il-kontroll tal-kwalità u l-attivitajiet ta’ assigurazzjoni, inkluż il-manutenzjoni u l-kalibrazzjoni tat-tagħmir tal-kejl (ara Sezzjoni 10.3 tal-Anness I);
                                 
                              
                                    (7)
                                 
                                 
                                    fejn japplika, tagħrif dwar ir-rabtiet relevanti mal-attivitajiet li jsiu skont l-iskema ta’ verifikazzjoni u l-ġestjoni ekonomika tal-Komunità (EMAS) u sistemi oħra ta’ ġestjoni ambjentali (eż. ISO 14001:2004), b’mod partikolari dwar proċeduri u kontrolli b’relevanza għall-monitoraġġ u r-rappurtar tal-emissjonijiet tal-gass serra.
                                 
                              Flimkien mal-punti 1 sa 7, għall-operaturi tal-inġenji tal-ajru kollha, apparti mill-inġenji ta’ emissjonijiet żgħar li jridu jagħmlu użu mill-proċedura simplifikata definita fit-Taqsima 4 hawn fuq, il-pjan ta’ monitoraġġ għandu jkollu:
                        
                                    (8)
                                 
                                 
                                    deskrizzjoni tal-metodi ta’ monitoraġġ għall-konsum tal-karburant kemm fl-inġenji tal-ajru tal-propjetarju kif ukoll dawk mikrija, inkluż:
                                    
                                                (a)
                                             
                                             
                                                il-metodoloġija magħżula (metodu A jew metodu B) għall-kalkolu tal-konsum tal-karburant; jekk l-istess metodu mhuwiex applikat għat-tipi kollha ta’ inġenji tal-ajru, trid tkun ipprovduta ġustifikazzjoni għal dan l-approċċ, u kif ukoll lista li tispeċifika liema metodu qed jintuża taħt liema kundizzjonijiet;
                                             
                                          
                                                (b)
                                             
                                             
                                                proċeduri għal kejl tal-irfigħ tal-karburant u l-karburant fit-tankijiet, inklux l-livelli magħżula, deskrizzjoni tal-istrumenti tal-kejl involuti u l-proċeduri għar-reġistrar, l-irkupru, it-trasmissjoni u l-ħżin tat-tagħrif dwar il-kejl, kif japplika;
                                             
                                          
                                                (c)
                                             
                                             
                                                proċedura sabiex tiżgura li l-inċertezza totali tal-kejl tal-karburant se tkun konformi mal-ħtiġijiet tal-livell magħżul, b’referenza għaċ-ċertifikati ta’ kalibrazzjoni tas-sistemi ta’ kejl, il-liġijiet nazzjonali, il-klawżoli fil-kuntratti tal-konsumaturi jew l-istandards ta’ korretezza tal-fornituri tal-karburant.
                                             
                                          
                              
                                    (9)
                                 
                                 
                                    proċeduri għall-kejl tad-densità użata fl-irfigħ tal-karburant u l-karburant fit-tankijiet, inkluż deskrizzjoni tal-istrumenti tal-kejl involuti, jew jekk il-kejl mhuwiex possibbli, il-valur standard użat u ġustifikazzjoni għal dan l-approċċ;
                                 
                              
                                    (10)
                                 
                                 
                                    fatturi tal-emissjoni użati għal kull tip ta’ karburant, jew fil-każ ta’ karburanti alternattivi, il-metodoloġiji għad-determinazzjoni tal-fatturi tal-emissjoni, inkluż l-approċċ għall-kampjuni, il-metodi tal-analiżi, deskrizzjoni tal-laboratorji użati u l-akkredetazzjoni tagħhom u/jew tal-proċeduri tal-assigurazzjoni tal-kwalità tagħhom.
                                 
                              Flimkien mal-punti 1 sa 7, għall-inġenji tal-emissjonijiet żgħar li jridu jagħmlu użu mill-proċedura simplifikata definita fit-Taqsima 4 hawn fuq, il-pjan ta’ monitoraġġ għandu jkollu:
                        
                                    (11)
                                 
                                 
                                    Evidenza li l-livelli definiti għall-inġenji ta’ emissjonijiet żgħar fit-Taqsima 4 jintlaħqu;
                                 
                              
                                    (12)
                                 
                                 
                                    Konferma ta’ liema għodda kif spjegat fit-Taqsima 4 se tintuża, inkluż deskrizzjoni tal-għodda.
                                 
                              L-awtorità kompetenti tista’ teħtieġ lill-operatur tal-inġenji tal-ajru sabiex juża mudell elettroniku għas-sottomissjoni tal-pjan ta’ monitoraġġ. Il-Kummissjoni tista’ tippubblika mudell standard elettroniku jew speċifikazzjoni għall-format tal-fajl. F’dan il-każ l-awtorità kompetenti għandha taċċetta l-użu ta’ dan il-mudell jew speċifikazzjoni mill-operatur tal-inġenji tal-ajru, sakemm il-mudell tal-awtorità kompetenti ma jkunx jeħtieġ tal-inqas l-istess input tad-data.
                        7.   FORMAT TAR-RAPPURTAR
                        
                        L-operaturi tal-inġenji tal-ajru għandhom juzaw il-format stipulat fit-Taqsima 8 hawn isfel għar-rappurtar tal-emissjonijiet annwali tagħhom. L-awtorità kompetenti tista’ teħtieġ lill-operatur tal-inġenji tal-ajru sabiex juża mudell elettroniku għas-sottomissjoni tar-rapport annwali tal-emissjonijiet. Il-Kummissjoni tista’ tippubblika mudell elettroniku standard jew speċifikazzjoni għall-format tal-fajl. F’dan il-każ l-awtorità kompetenti għandha taċċetta l-użu ta’ dan il-mudell jew speċifikazzjoni mill-operatur tal-inġenji tal-ajru, sakemm il-mudell tal-awtorità kompetenti ma jkunx jeħtieġ tal-inqas l-istess input tad-data.
                        L-emissjonijiet għandhom ikunu rrapportati bħala tunnellati sħaħ ta’ CO2. Il-fatturi tal-emissjoni għandhom ikunu f’ċifri sħaħ sabiex jinkludu biss iċ-ċifri sinifikanti għall-kalkolu tal-emissjonijiet u l-iskopijiet tar-rappurtar. Il-konsum tal-karburant kull titjira għandu jintuża maċ-ċifri sinifikanti kollha għall-kalkolu.
                        8.   IL-KONTENUT TAR-RAPPORT ANNWALI TAL-EMISSJONI
                        
                        Kull operatur tal-inġenji tal-ajru għandu jinkludi dan it-tagħrif li ġej fir-rapport annwali tal-emissjoni tiegħu:
                        
                                    (1)
                                 
                                 
                                    
                                       data li tidentifika l-operatur tal-inġenji tal-ajru kif stipulat fl-Anness IV tad-Direttiva 2003/87/KE, u s-sinjal tas-sejħa jew desinjaturi uniċi oħrajn użati għall-iskopijiet tal-kontroll tat-traffiku tal-ajru, kif ukoll id-dettalji relevanti ta’ kuntatt;
                                 
                              
                                    (2)
                                 
                                 
                                    isem u indirizz tal-verifikatur tar-rapport,
                                 
                              
                                    (3)
                                 
                                 
                                    is-sena ta’ rappurtar;
                                 
                              
                                    (4)
                                 
                                 
                                    referenza għal u numru tal-verżjoni tal-pjan ta’ monitoraġġ relevanti approvat;
                                 
                              
                                    (5)
                                 
                                 
                                    tibdiliet relevanti fl-operat u devjazzjonijiet mill-pjan ta’ monitoraġġ approvat matul il-perjodu ta’ rappurtar;
                                 
                              
                                    (6)
                                 
                                 
                                    in-numri ta’ reġistrazzjoni tal-inġenju tal-ajru u t-tipi ta’ inġenji tal-ajru użati fil-perjodu kopert mir-rapport għat-twettiq tal-attivitajiet tal-avjazzjoni koperti fl-Anness I tad-Direttiva 2003/87/KE magħmula mill-operatur tal-inġenji tal-ajru;
                                 
                              
                                    (7)
                                 
                                 
                                    l-għadd totali tat-titjiriet koperti mir-rapport;
                                 
                              
                                    (8)
                                 
                                 
                                    id-data skont it-Tabella 2 hawn taħt;
                                 
                              
                                    (9)
                                 
                                 
                                    Oġġetti tal-Memorandum: ammont ta’ bijomassa użat matul sena ta’ rappurtar (f’tunnellati jew m3) elenkati skont kull tip ta’ karburant.
                                 
                              
                           It-tabella 2
                        
                        
                           Il-format tar-rappurtar għall-emissjonijiet annwali mill-attivitajiet tal-avjazzjoni
                        
                        
                                    Parametru
                                 
                                 
                                    Unitajiet
                                 
                                 
                                    Flussi tas-Sors
                                 
                                 
                                    Total
                                 
                              
                                     
                                 
                                 
                                    Tip ta’ karburant 1
                                 
                                 
                                    Tip ta’ karburant 2
                                 
                                 
                                    Tip ta’ karburant n
                                 
                                 
                                     
                                 
                              
                                    Isem tal-karburant
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Sorsi ta’ emissjonijiet li jużaw kull tip ta’ fluss tas-sors (Tipi ta’ inġenji tal-ajru ġeneriċi):
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Il-konsum totali tal-karburant
                                 
                                 
                                    t
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Valur Kalorifiku Nett tal-Karburant (1)
                                    
                                 
                                 
                                    TJ/t
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Fattur tal-Emissjoni ta’ dan il-karburant
                                 
                                 
                                    t CO2/t jew t CO2/TJ
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    L-emissjonijiet aggregati totali ta’ CO2 mit-titjiriet kollha eliġibbli li jużaw dan il-karburant
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    għal liema SM tat-tluq u l-istess SM tal-wasla (titjiriet domestiċi)
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    għal liema t-titjiriet l-oħra kollha (titjiriet internazzjonali kemm ġewwa u barra l-UE)
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       Emissjonijiet aggregati ta’ CO2 mit-titjiriet kollha għal liema l-Istat Membru tat-tluq huwa l-istess Stat Membru tal-wasla (titjiriet domestiċi):
                                    
                                 
                              
                                    Stat Membru 1
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru 2
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru n
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       Emissjonijiet aggregati ta’ CO2 mit-titjiriet kollha li jitilqu minn kull Stat Membru għal Stat Membru ieħor jew pajjiż terz
                                        (2)
                                       :
                                    
                                 
                              
                                    Stat Membru 1
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru 2
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru n
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       Emissjonijiet aggregati ta’ CO2 mit-titjiriet kollha li jaslu f’kull Stat Membru minn pajjiż terz
                                        (2)
                                       :
                                    
                                 
                              
                                    Stat Membru 1
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru 2
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    Stat Membru n
                                 
                                 
                                    t CO2
                                    
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              Kull operatur tal-inġenji tal-ajru għandu jinkludi t-tagħrif li ġej bħala anness għar-rapport annwali tal-emissjoni tiegħu:
                        
                                    —
                                 
                                 
                                    Emissjonijiet annwali u l-għadd annwali ta’ titjiriet għal kull par ajrudrom.
                                 
                              L-operatur jista’ jitlob li dan l-anness jiġi ttrattat bħala tagħrif kunfidenzjali.
                        9.   IL-VERIFIKA
                        
                        Apparti mill-ħtiġijiet tal-verifika stipulati fit-Taqsima 10.4 tal-Anness I, li ġej se jitqis mill-verifikatur:
                        
                                    —
                                 
                                 
                                    il-kompletezza tad-data tat-titjira u l-emissjonijiet kif imqabbla mad-data tat-traffiku tal-ajru bħal dawk miġbura mill-Eurocontrol;
                                 
                              
                                    —
                                 
                                 
                                    il-konsistenza bejn id-data rapportata u d-dokumentazzjoni tal-massa u l-bilanċ;
                                 
                              
                                    —
                                 
                                 
                                    il-konsistenza bejn id-data dwar il-konsum aggregat tal-karburant u d-data dwar il-karburant mixtri jew inkella pprovdut lill-inġenju tal-ajru li qiegħed iwettaq l-attività tal-avjazzjoni.”
                                 
                              
                  
               
                     C.
                  
                  
                     Jiddaħħal l-Anness XV li ġej:
                     
                        “ANNESS XV
                        
                           Linji gwida speċifiċi għall-attività għad-determinazzoni tad-data dwar it-tunnellati-kilometru mill-attivitajiet tal-avjazzjoni għall-iskop ta’ applikazzjoni skont l-Artikoli 3e u 3f tad-Direttiva 2003/87/KE
                        
                        1.   DAĦLA
                        
                        Dan l-Anness fih il-linji gwida ġenerali għall-monitoraġġ, ir-rappurtar u l-verifikazzjoni tad-data dwar it-tunnellati-kilometru għall-attivitajiet tal-avjazzjoni elenkati fl-Anness I tad-Direttiva 2003/87/KE.
                        L-Anness I għandu japplika d-data dwar it-tunnellati-kilometru tal-monitoraġġ, ir-rappurtar u l-verifikazzjoni kif jixraq. Għal dan il-għan, ir-referenzi għall-emissjonijiet għandhom ikunu interpretati bħala referenzi għad-data dwar it-tunnellati-kilometru. It-Taqsimiet 4.1, 4.2, 5.1, 5.3 sa 5.7, 6 u 7, u 11 sa 16 tal-Anness I mhumiex applikabbli għad-data dwar it-tunnellati-kilometru.
                        2.   KONFINI U KOMPLETEZZA
                        
                        Il-linji gwida ta’ attività speċifika ta’ dan l-Anness għandhom jintużaw għall-monitoraġġ u r-rappurtar tad-data dwar it-tunnellati-kilometru mill-attivitajiet tal-avjazzjoni kif inkluż fl-Anness I tad-Direttiva 2003/87/KE. It-titjiriet kollha magħmula minn operatur tal-inġenji tal-ajru u koperti mill-Anness I ta’ dik id-Direttiva matul il-perjodu ta’ rappurtar għandhom ikunu inklużi.
                        Għall-iskop li jkun identifikat l-operatur tal-inġenji tal-ajru uniku kif definit fl-Artikolu 3(o) tad-Direttiva 2003/87/KE responsabbli għal titjira, se jintuża s-sinjal tas-sejħa użat għall-iskopijiet tal-Kontroll tat-Traffiku tal-Ajru (ATC). Is-sinjal tas-sejħa huwa d-desinjatur ICAO fil-kaxxa 7 tal-pjan tat-titjira jew, jekk mhux disponibbli, il-marka ta’ reġistrazzjoni tal-inġenju tal-ajru. Jekk l-identità tal-operatur tal-inġenju tal-ajru mhix magħrufa, is-sid tal-inġenju tal-ajru għandu jiġi kkunsidrat bħala l-operatur tal-inġenju tal-ajru sakemm ma jagħtix prova dwar liema persuna oħra kienet l-operatur tal-inġenju tal-ajru.
                        3.   IL-PJAN TA’ MONITORAĠĠ
                        
                        Skont l-Artikolu 3 g tad-Direttiva 2003/87/KE l-operaturi tal-inġenji tal-ajru għandhom jissottomettu pjan ta’ monitoraġġ li jistipula l-miżuri għall-monitoraġġ u r-rappurtar tad-data dwar it-tunnellati-kilometru.
                        L-operaturi tal-inġenji tal-ajru għandhom jissottomettu il-pjan ta’ monitoraġġ tagħhom lill-awtorità kompetenti għall-approvazzjoni tal-inqas erba’ xhur qabel il-bidu tal-ewwel perjodu ta’ rappurtar.
                        L-operatur tal-inġenji tal-ajru għandu jiddefinixxi fil-pjan ta’ monitoraġġ liema metodoloġija ta’ monitoraġġ tintuża għal kull tip ta’ inġenju tal-ajru. Fil-każ li l-operatur tal-inġenji tal-ajru għandu l-intenzjoni li juża tipi ta’ inġenji tal-ajru mikrija jew oħrajn li għadhom mhumiex inklużi fil-pjan ta’ monitoraġġ fil-mument ta’ sottomissjoni lill-awtorità kompetenti, l-operatur tal-inġenji tal-ajru għandu jinkludi fil-pjan ta’ monitoraġġ deskrizzjoni tal-proċedura li għandha tintuża sabiex tkun definita l-metodoloġija ta’ monitoraġġ għal dawn it-tipi ta’ inġenji tal-ajru addizzjonali. L-operatur tal-inġenji tal-ajru għandu jiżgura li l-metodoloġija tal-monitoraġġ, la darba ingħażlet, tiġi applikata konsistentament.
                        B’deroga mit-Taqsima 4.3 tal-Anness I, il-pjan ta’ monitoraġġ għandu jkollu t-tagħrif li ġej:
                        
                                    (1)
                                 
                                 
                                    identifikazzjoni tal-operatur tal-inġenji tal-ajru, sinjal tas-sejħa jew desinjaturi oħra uniċi użati għall-iskopijiet tal-kontroll tat-traffiku tal-ajru, id-dettalji ta’ kuntatt tal-operatur tal-inġenji tal-ajru u ta’ persuna responsabbli fl-operatur tal-inġenji tal-ajru, indirizz ta’ kuntatt;
                                 
                              
                                    (2)
                                 
                                 
                                    identifikazzjoni tal-verżjoni tal-pjan ta’ monitoraġġ;
                                 
                              
                                    (3)
                                 
                                 
                                    lista inizjali ta’ tipi ta’ inġenji tal-ajru fil-flotta tagħhom fil-mument tas-sottomissjoni tal-pjan ta’ monitoraġġ u l-għadd ta’ inġenji tal-ajru għal kull tip, u lista indikattiva tat-tipi ta’ inġenji tal-ajru addizzjonali mistennija li jintużaw inkluż, fejn disponibbli, stima ta’ għadd ta’ inġenji tal-ajru għal kull tip;
                                 
                              
                                    (4)
                                 
                                 
                                    deskrizzjoni tal-proċeduri, sistemi u responsabbiltajiet użati sabiex ikun hemm kont tal-kompletezza tal-lista ta’ inġenji tal-ajru matul is-sena ta’ monitoraġġ, iġifieri sabiex jiżguraw il-kompletezza tal-monitoraġġ u r-rappurtar tad-data dwar it-tunnellati-kilometru tal-inġenji tal-propjetarju u kif ukoll l-inġenji tal-ajru li huma mikrija;
                                 
                              
                                    (5)
                                 
                                 
                                    deskrizzjoni tal-proċeduri użati għall-monitoraġġ tal-kompletezza tal-lista ta’ titjiriet operati taħt id-desinjatur uniku mill-par tal-ajrudromi, u l-proċeduri użati għad-determinazzjoni dwar jekk it-titjiriet humiex koperti mill-Anness I tad-Direttiva 2003/87/KE; jiżguraw il-kompletezza u jevitaw l-għadd doppju;
                                 
                              
                                    (6)
                                 
                                 
                                    deskrizzjoni tal-akkwist tad-data u l-attivitajiet tal-ġestjoni u l-attivitajiet tal-kontroll skont it-Taqsima 10.3 tal-Anness I;
                                 
                              
                                    (7)
                                 
                                 
                                    tagħrif dwar ir-rabtiet relevanti mal-attivitajiet magħmula taħt sistema tal-ġestjoni tal-kwalità, b’mod partikolari dwar proċeduri u kontrolli b’relevanza għall-monitoraġġ u r-rappurtar tad-data dwar it-tunnellati-kilometru, jekk applikabbli;
                                 
                              
                                    (8)
                                 
                                 
                                    deskrizzjoni tal-metodi għad-determinazzjoni tad-data dwar it-tunnellati-kilometru ta’ kull titjira, inkluż
                                    
                                                (a)
                                             
                                             
                                                il-proċeduri, ir-responsabbiltajiet, is-sorsi tad-data u l-formuli ta’ kalkolu għad-determinazzjoni u r-reġistrar tad-distanza għal kull par ta’ ajrudromi;
                                             
                                          
                                                (b)
                                             
                                             
                                                jekk tintużax massa standard ta’ 100 kg għal kull passiġġier (livell 1) jew il-massa tal-passiġġier mid-dokumentazzjoni tal-massa u l-bilanċ (livell 2). Fil-każ tal-livell 2, għandha tkun ipprovduta deskrizzjoni tal-proċedura tal-kisba tal-massa tal-passiġġier;
                                             
                                          
                                                (c)
                                             
                                             
                                                deskrizzjoni tal-proċeduri użati sabiex ikunu determinati l-mases tal-merkanzija u l-posta;
                                             
                                          
                                                (d)
                                             
                                             
                                                deskrizzjoni tat-tagħmir tal-kejl użat sabiex ikejjel il-massa tal-passiġġieri, tal-merkanzija u tal-posta kif japplika.
                                             
                                          
                              L-awtorità kompetenti tista’ teħtieġ lill-operatur tal-inġenji tal-ajru sabiex juża mudell elettroniku għas-sottomissjoni tal-pjan ta’ monitoraġġ. Il-Kummissjoni tista’ tippubblika mudell standard elettroniku jew speċifikazzjoni għall-format tal-fajl. F’dan il-każ l-awtorità kompetenti għandha taċċetta l-użu ta’ dan il-mudell jew speċifikazzjoni mill-operatur tal-inġenji tal-ajru, sakemm il-mudell tal-awtorità kompetenti ma jkunx jeħtieġ tal-inqas l-istess input tad-data.
                        4.   IL-METODOLOĠIJI GĦALL-KALKOLU TAD-DATA DWAR IT-TUNNELLATI-KILOMETRU
                        
                        4.1.   FORMULA TAL-KALKOLU
                        L-operaturi tal-inġenji tal-ajru għandhom jagħmlu monitoraġġ u rappurtar tad-data dwar it-tunnellati-kilometru bl-użu ta’ metodoloġija bbażata fuq kalkolu. Il-kalkolu tad-data dwar it-tunnellati-kilometru għandha tkun ibbażata fuq il-formula li ġejja:
                        ammont ta’ tunnellati għal kull kilometru (t km) = distanza (km) * tagħbija (t)
                        4.2.   DISTANZA
                        Id-distanza għandha tiġi kkalkolata permezz tal-formola:
                        Distanza [km] = Distanza ta’ Ċirku Kbir [km] + 95 km
                        Id-Distanza ta’ Ċirku Kbir hija definita bħala l-iqsar distanza bejn kwalunkwe żewġ punti fuq il-wiċċ tad-Dinja, li għandhom jiġu approzzimatizzati bl-użu tas-sistema rreferuta fl-Artikolu 3.7.1.1 tal-Anness 15 tal-Konvenzjoni ta’ Chicago (WGS 84).
                        Il-latitudni u l-lonġitudni tal-ajrudromi għandha titieħed jew mid-data ta’ lokazzjoni tal-ajrudromi ppubblikata fil-Pubblikazzjonijiet tat-Tagħrif Ajrunawtiku (minn issa il-quddiem magħruf bħala ‘AIP’) b’konformità mal-Anness 15 tal-Konvenzjoni ta’ Chicago jew minn sors li juża din it-tip ta’ data tal-AIP.
                        Jistgħu jintużaw ukoll id-distanzi kkalkolati bis-software jew minn parti terza, sakemm il-metodoloġija tal-kalkolu hija bbażata fuq il-formula ta’ hawn fuq u d-data tal-AIP.
                        4.3.   TAGĦBIJA
                        It-tagħbija għandha tiġi kkalkolata permezz tal-formola li ġejja:
                        Tagħbija (t) = massa tal-merkanzija u l-posta (t) + massa tal-passiġġieri u l-bagalji vverifikati (t)
                        4.3.1.   MASSA TAL-MERKANZIJA U L-POSTA
                        
                        Għandha tintuża l-massa attwali jew standard misjuba fid-dokumentazzjoni tal-massa u l-bilanċ għat-titjiriet relevanti sabiex tkun ikkalkolata t-tagħbija. L-operaturi tal-inġenji tal-ajru li mhumiex meħtieġa jkollhom dokumentazzjoni tal-massa u l-bilanċ għandhom jipproponu metodoloġija xierqa għad-determinazzjoni tal-merkanzija u l-posta fil-pjan ta’ monitoraġġ għall-approvazzjoni tal-awtorità kompetenti.
                        Il-massa tal-merkanzija u posta attwali għandha teskludi l-piż tat-tara tal-paletti kollha u l-kontejners kollha li mhumiex tagħbija, u l-piż tas-servizz.
                        4.3.2.   IL-MASSA TAL-PASSIĠĠIERI U L-BAGALJI VVERIFIKATI
                        
                        L-operaturi tal-inġenji tal-ajru jistgħu japplikaw waħda miż-żewġ livelli sabiex jiddeterminaw il-massa tal-passiġġieri. L-operatur tal-inġenju tal-ajru jista’ jagħżel bħala minimu il-livell tal-livell 1 sabiex jiddetermina l-massa tal-passiġġieri u l-bagalji vverifikati. Fl-istess perjodu ta’ kummerċ l-livell magħżul għandha tkun applikata għat-titjiriet kollha.
                        
                           Livell 1
                        
                        Jintuża valur iffissat ta’ 100 kg għal kull passiġġier u l-bagalji vverifikati tagħhom.
                        
                           Livell 2
                        
                        Tintuża l-massa tal-passiġġieri u l-bagalji vverifikati misjuba fid-dokumentazzjoni tal-massa u l-bilanċ ta’ kull titjira.
                        5.   IL-VALUTAZZJONI TAL-INĊERTEZZA
                        
                        L-operatur tal-inġenji tal-ajru għandu jkollu għarfien tas-sorsi prinċipali ta’ inċertezza meta jikkalkola d-data dwar it-tunnellati-kilometru. Analizi dettaljata tal-inċertezza kif stipulata fit-Taqsima 7 tal-Anness I mhijiex meħtieġa għall-metodoloġija tad-determinazzjoni tad-data dwar it-tunnellati-kilometru.
                        L-operatur tal-inġenji tal-ajru għandu jagħmel l-attivitajiet ta’ kontroll xierqa regolarment kif stipulat fit-Taqsima 10.2 u 10.3 tal-Anness I, u jieħu azzjoni korretiva immedjata skont it-Taqsima 10.3.5 jekk ikunu osservati l-irregolaritajiet.
                        6.   IR-RAPPURTAR
                        
                        Huwa meħtieġ ir-rappurtar tad-data dwar it-tunnellati-kilometru għall-iskop tal-applikazzjonijiet skont l-Artikoli 3e u 3f tad-Direttiva 2003/87/KE b’rispett tas-snin ta’ monitoraġġ speċifikati hemmhekk biss.
                        L-operaturi tal-inġenji tal-ajru għandhom jużaw il-format stipulat fit-Taqsima 7 hawn isfel għar-rappurtar tad-data dwar l-ammont ta’ kull kilometru għal kull tunnellata tagħhom. L-awtorità kompetenti tista’ teħtieġ lill-operatur tal-inġenji tal-ajru sabiex juża mudell elettroniku għas-sottomissjoni tar-rapport tad-data dwar it-tunnellati-kilometru. Il-Kummissjoni tista’ tippubblika mudell elettroniku standard jew speċifikazzjoni għall-format tal-fajl. F’dan il-każ l-awtorità kompetenti għandha taċċetta l-użu ta’ din il-mudell jew speċifikazzjoni mill-operatur tal-inġenji tal-ajru, sakemm il-mudell tal-awtorità kompetenti ma jkunx jeħtieġ tal-inqas l-istess input tad-data.
                        L-ammont ta’ tunnellati għal kull kilometru għandhom ikunu rrapportati bħala valuri sħaħ ta’ [t km]. Id-data kollha ta’ kull titjira għandu tintuża maċ-ċifri sinifikanti kollha għall-kalkolu.
                        7.   IL-KONTENUT TAR-RAPPORT TAD-DATA DWAR IT-TUNNELLATI-KILOMETRU
                        
                        Kull operatur tal-inġenji tal-ajru għandu jinkludi dan it-tagħrif li ġej fir-rapport tiegħu tad-data dwar it-tunnellati-kilometru:
                        
                                    (1)
                                 
                                 
                                    
                                       data li tidentifika l-operatur tal-inġenji tal-ajru kif stipulat fl-Anness IV tad-Direttiva 2003/87/KE, u s-sinjal tas-sejħa jew desinjatur uniku ieħor użat għall-iskop tal-kontroll tat-traffiku tal-ajru, kif ukoll id-dettalji relevanti ta’ kuntatt;
                                 
                              
                                    (2)
                                 
                                 
                                    isem u indirizz tal-verifikatur tar-rapport,
                                 
                              
                                    (3)
                                 
                                 
                                    is-sena ta’ rappurtar;
                                 
                              
                                    (4)
                                 
                                 
                                    referenza għal u numru tal-verżjoni tal-pjan ta’ monitoraġġ relevanti approvat;
                                 
                              
                                    (5)
                                 
                                 
                                    tibdiliet relevanti fl-operat u devjazzjonijiet mill-pjan ta’ monitoraġġ approvat matul il-perjodu ta’ rappurtar;
                                 
                              
                                    (6)
                                 
                                 
                                    in-numri ta’ reġistrazzjoni tal-inġenju tal-ajru u t-tipi ta’ inġenji tal-ajru użati fil-perjodu kopert mir-rapport għat-twettiq tal-attivitajiet tal-avjazzjoni koperti fl-Anness I tad-Direttiva 2003/87/KE magħmula mill-operatur tal-inġenji tal-ajru;
                                 
                              
                                    (7)
                                 
                                 
                                    il-metodu magħżul għall-kalkolu tal-massa tal-passiġġieri u l-bagalji vverifikati kif ukoll għall-merkanzija u l-posta;
                                 
                              
                                    (8)
                                 
                                 
                                    l-għadd totali ta’ kilometri għal kull passiġġier u l-ammont ta’ tunnellati għal kull kilometru għat-titjiriet kollha li saru matul is-sena relatata mar-rapport li jaqgħu fl-ambitu tal-attivitajiet tal-avjazzjoni elenkati fl-Anness I;
                                 
                              
                                    (9)
                                 
                                 
                                    għal kull par ta’ ajrudromi: desinjatur ICAO taż-żewġ ajrudromi, distanza (= distanza taċ-ċirku kbir + 95 km) f’km, għadd totali ta’ titjiriet għal kull par ta’ ajrudromi fil-perjodu ta’ rappurtar, massa totali ta’ passiġġieri u bagalji vverifikati (tunnellati) matul il-perjodu ta’ rappurtar għal kull par ta’ ajrudromi, għadd totali ta’ passiġġieri matul il-perjodu ta’ rappurtar, għadd totali ta’ kilometri għal kull passiġġier għal kull par ta’ ajrudromi, massa totali ta’ merkanzija u posta (tunnellati) matul il-perjodu ta’ rappurtar għal kull par ta’ ajrudromi, total tal-ammont ta’ tunnellati għal kull kilometru għal kull par ta’ ajrudromi (t km).
                                 
                              8.   VERIFIKA
                        
                        Apparti mill-ħtiġijiet tal-verifika stipulati fit-Taqsima 10.4 tal-Anness I, li ġej se jitqies mill-verifikatur:
                        
                                    —
                                 
                                 
                                    kompletezza tad-data dwar it-tunnellati-kilometru u titjiriet mqabbla mad-data tat-traffiku tal-ajru bħal dik miġbura mill-Eurocontrol sabiex ikun żgurat li t-titjiriet eliġibbli biss ġew imqisa fir-rapport tal-operaturi;
                                 
                              
                                    —
                                 
                                 
                                    konsistenza bejn id-data rapportata u d-dokumentazzjoni tal-massa u l-bilanċ.
                                 
                              Għad-data dwar it-tunnellati-kilometru, il-livell ta’ materjalità għandu jkun 5 %.”
                     
                  
               
            (1)  Mhux applikabbli għal dawk il-karburanti kummerċjali standard elenkati fit-Tabella 1 ta’ dan l-Anness użat għall-attivitajiet tal-avjazzjoni.
         
            (2)  Emissjonijiet aggregati għal kull pajjiż terz irrapportati abbażi ta’ pajjiż b’pajjiż.